Обуда
Обуда () е исторически град в Унгария.

Селището съществува от римската епоха, когато там се намира Аквинкум, центърът на провинция Панония. Градът е важно средище също и през ранните столетия от историята на Унгария.

Името на града означава „Стара Буда“ – в средата на XIII век южно от него е основан град Буда, който става новата столица на Унгария. През 1873 година Обуда е обединен с градовете Буда и Пеща, образувайки днешна Будапеща. Днес Обуда обхваща административния район III-Обуда-Бекашмедер.

Исторически градове в Унгария
История на Будапеща